Mister Hyde

Mister Hyde, oikealta nimeltään Calvin Zabo on Marvel-kustantamon sarjakuvissa esiintyvä superroisto. Hyde on ollut pääasiallisesti Thorin ja Daredevilin vastustaja. Hahmon loivat Stan Lee ja Don Heck. Mister Hyde esiintyi ensimmäisen kerran Journey into Mystery -lehden numerossa 99 (1963). 

Suomessa Mister Hyde esiintyi ensimmäisen kerran Hämähäkkimies-lehden numerossa 9 (1989). 

 Historia 
Calvin Zabo syntyi Trentonissa, New Jerseyssä. Hän oli moraalisesti heikkoluontoinen, mutta nerokas lääketieteellinen tutkija, joka oli ensisijaisesti kiinnostunut hormonien vaikutuksesta ihmiskehoon. Yksi hänen suosikkikirjoistaan olikin Stevensonin vuonna 1886 kirjoitettu klassikko Tohtori Jekyll ja Mr. Hyde. Lopulta Zabo vakuuttui siitä, että kykenisi muokkaamaan kehonsa eläimelliset voimavarat käyttöönsä ja muuttumaan yli-ihmiseksi. Hän kuitenkin tarvitsi rahaa kokeidensa järjestämiseksi ja varasti työnantajiltaan varoja järjestelmällisesti. Zabo oli liian nokkela jäädäkseen kiinni, mutta herätti kuitenkin epäilyksiä lääketieteellisissä piireissä. 

Zabo haki työpaikkaa kirurgina sairaalasta missä Donald Blake toimi johtavana lääkärinä. Blake ei antanut hänelle töitä tämän hämärän ansioluettelon vuoksi. Zabo raivostui ja vannoi kostoa Blakelle. Zabo onnistui luomaan seerumin, joka muutti hänet valtavaksi, Hulkmaiseksi olennoksi ja ryhtyi kutsumaan itseään Mister Hydeksi suosikkikirjansa mukaisesti. Uudessa voimallisessa olomuodossaan Hyde huomasi kykenevänsä murskaamaan autoja paljain käsin ja repimään terästä kuin pahvia. Uusien voimiensa avulla Mister Hyde etsi Blaken käsiinsä ja seuranneessa kamppailussa Blake muuntautui Thoriksi ja voitti Mister HydenJourney into Mystery #99-100. Marvel Comics. 

Mister Hyde siirtyi kokopäivätoimiseksi superroistoksi ja liittoutui Kobran kanssa. Kaksikko taisteli usein Thoria, Hämähäkkimiestä ja Daredevilia vastaan. Lopulta Kobra purki liittolaisuussuhteen saaden teollaan Mister Hyden raivoihinsa. 

Zabo jäi kiinni apteekkimurrosta yrittäessään hankkia uusia aineksia muuttuakseen Hydeksi ja joutui vankilaan.  Tästä oli seurauksena se, että hänen molemmilla henkilöllisyyksillään on oma rikosrekisteri.

Myöhemmin Mister Hyde on usein yrittänyt tappaa Kobran ja ajautunut samalla konfliktiin Hämähäkkimiehen, Musta Kissan ja Kapteeni AmerikanMARVEL #5 (1989). Kustannus Oy Semic. kanssa. 

Kerran hän esimerkiksi kaappasi LNG-tankkerin yhdessä Batrocin kanssa ja uhkasi ajaa sen New Yorkin satamaan ellei hänelle lähetettäisi suurta määrää kultaa sekä Kapteeni Amerikkaa sitä tuomaan. Vaateeseen suostuttiin - mutta kullan ja Kapun saavuttua Hyde ilmoittikin että aikoo räjäyttää aluksen New Yorkissa yhtä kaikki - vain tappaakseen Kobran jonka koki pettäneen hänet: Kobra pakeni kykyjensä avulla vankilasta mutta jätti pelkäämänsä Hyden siviilihahmossaan telkien taakse - jossa tämä pysyikin kunnes Batroc vapautti Zabon tämän luvattua puolta nyt saadusta kultamäärästä vastaavan summan. 

Batroc kauhistui joukkotuhon mahdollisuutta ja sen estääkseen vapautti Kapteenin ja yhdessä he iskivät Hyden kimppuun. Hyde repi metalliputken aseekseen mutta sai päälleen annoksen nestemäistä luonnonkaasua ja jäätyi elävältä. Hän hoippui laidalle ja putosi mereen - ja Kapteenin huomion ollessa tässä, Batroc aikoi livistää.... tosin onnistumatta. Hyde katosi toistaiseksi.

Mister Hyde toimi myös Paroni Zemon alaisuudessa Pahuuden Mestarien neljännessä kokoonpanossa. Mister Hyde oli vastussa Kostajien hovimestarin Edwin Jarvisin brutaalista pahoinpitelystä, joka miltei johti Jarvisin kuolemaan. 

Myöhemmin Hyde ajautui konfliktiin Harmaan Hulkin kanssa ja seuranneessa taistelussa sai iskun päähänsä, joka rajoitti hänen kykyään muuttua Hydeksi. Mister Hyde oli mukana massiivisessa joukkopaossa Lautta-vankilaltaMEGA #2 (2006). Egmont Kustannus Oy.. 

Näihin aikoihin amerikkalaisissa julkaisuissa Hyde on yrittänyt muuttaa kodittomia teini-ikäisiä supervoimaisiksi olennoiksi lääketieteellisillä kyvyillään. Hämähäkkimies kuitenkin päätti estää tämän ja taistelun aikana suihkutti seittinestettään Mister Hyden päähän. Raivostunut Hyde repi seitin väkisin pois ja siinä samassa omat silmäluomensa. 

Myöhemmin eräs hänen koekaniineistaan heitti vielä happoa Hyden silmille tuhoten tämän kasvot.

 Voimat ja varusteet 

Mister Hyde omaa suuret fyysiset voimat, joiden avulla hän voi nostaa noin 50 tonnia optimaalisissa olosuhteissa. 

Kemikaali ja sen suoma muutosprosessi joka muuntaa Calvin Zabon hirviömäiseen Mister Hyde-olomuotoon on pohjiltaan hormonaalinen. Kemikaalin ansiosta Zabon ruumiin solut alkavat tuottaa mutatoituneita hormoneja, jotka aktivoivat koko kehon kattavan fysikaalisen muutoksen. Muutosprosessi itsessään kestää noin 30 sekuntia. Jollain tuntemattomalla tavalla Zabon ruumiin massa lisääntyy kymmenillä kiloilla. Muutosprosessi on äärimmäisen kivulias ja siinä on muutamia sivuvaikutuksia. Zabon ruumiin muuntautuessa hänen ihonsa luonnollisesti venyy kattamaan lisääntyneen massamäärän. Kudosten venytys vaikuttaa Zabon fysikaalisiin piirteisiin vahvasti. Zabo ja Hyde eivät esimerkiksi omaa samoja sormenjälkiä ja Hyden kasvojen rakenne sekä piirteet vääristyvät niin, että tämä vaikuttaa jatkuvasti irvistelevän. 

Kemikaali vaikuttaa myös Zabon luonteeseen. Mister Hyde on jatkuvan aggression vallassa ja on miltei eläimellinen käytöksessään. 

Suurien fyysisten voimiensa lisäksi Mister Hyde omaa suuren kestävyydenOfficial Handbook Of The Marvel Universe  Deluxe Edition #8. Marvel Comics..

 Mister Hyde muissa medioissa 
Mister Hyde esiintyy pomohahmona vuonna 1996 tehdyssä videopelissä Iron Man and X-O Manowar in Heavy Metal.

 Triviaa 
Mister Hydellä on tytär, Daisy Johnson, joka on jäsen YPKVV:ssa. 

 Lähteet 

 Aiheesta muualla 
 Marvel-kustantamon kotisivujen profiili Mister Hydestä

Luokka:Marvel-universumin superroistot
Luokka:Hämähäkkimiehen vastustajat
Luokka:Marvel-universumin yli-inhimillisen voimakkaat henkilöt
Luokka:Kuvitteelliset tieteilijät